**PÁLYÁZATI FELHÍVÁS**

**CIVIL SZERVEZETEK ÖNKORMÁNYZATI TÁMOGATÁSÁRA**

**2024.**

Tisztelt Civil Szervezetek!

A civil szervezetek támogatására vonatkozó pályázati kiírás az önkormányzat költségvetési rendeletének elfogadása előtt történik.

A **részletes pályázati feltételek**et Túrkeve Város Képviselő-testületének 28/2012. (XII.20.) sz. önkormányzati rendelete a civil szervezetek támogatási rendjéről 1.sz., az elszámolás szabályait a 2.sz. melléklete tartalmazza, a költségvetési táblázat pedig a 3. sz. mellékletben található.

*(1) Az Önkormányzat által támogatott célok:  
a) a szervezet működésének, alapfeladatai és közhasznú feladatai ellátásának elősegítése,  
b) nevelés és oktatás, képességfejlesztés, ismeretterjesztés,  
c) kulturális tevékenység,  
d) kulturális örökség megóvása,  
e) természetvédelem, állatvédelem,  
f) környezetvédelem,  
g) gyermek- és ifjúságvédelem, gyermek- és ifjúsági érdekképviselet,  
h) a határon túli magyarsággal kapcsolatos tevékenység,  
i) sport.*

*(2) Nem adható támogatás:  
a) üzleti és gazdasági haszonszerző tevékenység elősegítéséhez,  
b) olyan szervezetnek, amely közvetlen politikai tevékenységet (párt érdekében végzett politikai tevékenység, az országgyűlési képviselői választáson történő jelöltállítás, a helyi, megyei önkormányzat képviselő-testületébe történő jelöltállítás, az Európai Parlament tagjának történő jelölés, valamint a polgármester jelölése) folytat, illetve pártot közvetlen támogatásban részesít,*

*c) olyan szervezetnek, amely az éves számviteli beszámolóját és közhasznúsági mellékletét nem helyezte letétbe, vagy tette közzé a 2011. évi CLXXV. törvény 30. § (1) bekezdése szerint,  
  
d) olyan szervezetnek, amely az előző évi önkormányzati támogatás felhasználására vonatkozó beszámolási kötelezettségét határidőre nem teljesítette.*

**Pályázni a MELLÉKELT PÁLYÁZATI ADATLAP és a kötelező mellékletek benyújtásával lehet.**

**Fontos**: részletes költségvetési tervezetet is be kell nyújtani a táblázatban foglaltak szerint.

Az 500 ezer forintot meghaladó támogatási kérelem esetén negyedévi bontásban szükséges bemutatni az összes kiadási tervet, ahol ez releváns, annak részletes bemutatásával.

A költségvetési tervtől a programok lebonyolítása során csak külön polgármesteri engedéllyel lehet eltérni.

Csak költségvetési főösszegek megnevezésével a támogatási kérelem nem befogadható. Hiánypótlás egy alkalommal lehetséges.

**A pályázat beadási határideje 2024. február 05.**

**A pályázat egy példányban, papír alapon, zárt borítékban nyújtható be személyesen vagy postai úton.** Cím: Túrkeve Városi Önkormányzat, 5420 Túrkeve, Petőfi tér 1.

A borítékra kérjük ráírni: Civil pályázat

Túrkeve Városi Önkormányzat